Kaluš
Kaluš (ukraina Калуш, poola Kałusz) on oblastilise alluvusega linn Ukrainas Ivano-Frankivski oblastis, Kaluši rajooni halduskeskus (ei kuulu ise rajooni koosseisu). Kaluš asub Ivano-Frankivskist umbes 27 km loodes. Kalušit on esmamainitud 1437. aastal, Magdeburgi linnaõigused sai 1549. aastal. Ukraina 2001. aasta rahvaloenduse andmetel oli Kaluši elanikest ukrainlasi 94,66%, venelasi 3,46%, valgevenelasi 0,20%, poolakaid 0,14%, moldaavlasi 0,06% ja juute 0,03%.